Arthur Ashe

**Arthur Robert Ashe Jr.** bio je profesionalni teniser iz SAD-a.

U svojoj karijeri osvojio je 3 *Grand Slam* titule, i to 1 *US Open*, 1 *Wimbledon* i 1 *Australian Open*. Ashe je najbolji teniser svijeta bio tokom 1975, a ujedno je jedan on najboljih američkih tenisera svih vremena.

## Privatni život 
Ashe je služio u vojsci SAD-a u periodu od 1966. do 1968, gdje je dobio čin poručnika. Ashe je oženio Jeanne Moutoussamy 20. februara 1977. Ona je bila fotograf, a upoznali su se 4 mjeseca ranije. Usvojili su kćerku koja je rođena 21. decembra 1986. godine. Ime je dobila po majčinoj profesiji: Camera. Arthur je umro kada je ona imala samo 6 godina. Doživio je srčani udar 1979. Javnost i svi su bili šokirani s obzirom na činjenicu da je bio u dobroj formi i sportista.

Tokom 1988. Arthur je saznao da je zaražen virusom HIV-a. Zaražen je dok je primao transfuzije krvi tokom jedne od dviju operacija. On i njegova žena prikrivali su to dosta dugo sve do 8. aprila 1992. kada je sam Ashe priznao da je zaražen. U svom priznanju bazirao se na veliki broj zaraženih u svijetu i da je to ozbiljan problem. Dva mjeseca prije smrti Ashe je osnovao institut za zdravlje koji nosi njegovo ime. Te godine je izabran za sportistu godine. Preminuo je 6. februara 1993. od toksoplazmoze, infekcije vezana za sidu. Tačan uzrok infekcije je nepoznat.

## Profesionalna karijera 
Ashe je postao profesionalni teniser 1969. Godinu dana kasnije osvojio je svoj drugi *Grand Slam*, i to *Australian Open*. Prvi *Grand Slam* koji je osvojio bio je *US Open* 1968. Godine 1975. Ashe osvaja svoj treći i posljednji *Grand Slam*, a to je bio *Wimbledon*. U finalu je neočekivano pobjedio Jimmyja Connorsa 6–1, 6–1, 5–7, 6–4. Na putu do osvajanja *Wimbledona* Ashe je u četvrtfinalu bio bolji od Borga 2–6, 6–4, 8–6, 6–1. Ashe je igrao tenis još nekoliko godina, ali nakon operacije srca 1979. definitivno se oprostio od tenisa 1980. Ashe ostaje jedini Afroamerikanac koji je osvojio *Wimbledon*, *Australian Open* i *US Open*. On je jedan od dva tenisera afričkog porijekla koji su osvojili *Grand Slam*. Drugi je Francuz Yannick Noah, koji je osvojio *Roland Garros* 1983. godine Ashe je svrstan među najbolje tenisere svih vremena.

## Rad nakon opraštanja od profesionalnog tenisa 
lijevo|mini|150p|Arthur Ashe centar za wellnes, na kampusu UCLA
Nakon opraštanja od profesionalnog tenisa Ashe se bavio mnogim stvarima, kao, npr., pisanje za *Time*, komentiranja za *ABC Sports* i osnovao je Nacionalnu tenisku juniorsku ligu. Tokom 1983. podvrgnut je drugoj operaciji srca. Izabran je u Međunarodnu tenisku kuću slavnih 1985. Također je osnovao fondaciju za borbu protiv side.

## Zalaganje u borbi za ljudska prava 
Bio je prvi Afroamerikanac koji je osvojio *Grand Slam* turnir i aktivni borac za ljudska prava. Bio je član delegacije koju je činio još 31 poznati Afroamerikanac koji su zajedno posjetili Južnoafričku Republiku da provjere stanje u zemlji. Uhapšen je 11. januara 1985. zbog protestiranja ispred Ambasade Južnoafričke Rebulike u Washingtonu. Razlog njegovog protestiranja bilo je apartheid uređenje u toj državi. Ponovo je uhapšen 9. septembra 1992. u toku protesta ispred Bijele kuće.

## Nagrade i počasti 
mini|250px|Arthur Ashe Stadium
* U njegovu počast centralni teren na kojem se igraju mečevi *US Opena* nazvan je *Arthur Ashe Stadium*.
* Arthurov uspjeh na *Wimbledonu* 1975. proglašen je 95. najvećim momentom u historiji sporta.
* Arthur Ashe je od strane Molefi Kete Asantea svrstan među 100 najvećih Afroamerikanaca.
* Magazin *Tennis* stavio je Ashea na 30. mjesto najboljih 40 tenisera *Open ere*.
* Njegova žena je napisala knjigu "Daddy and Me", koja opisuje odnos njihove kćerke s njenim ocem. Druga napisana knjiga "Arthur Ashe and Me" detaljno opisuje Arthurov život.

## Rezultati na *Grand Slam* turnirima 
1*Australian Open* održan je dva puta 1977, u januaru i decembru.
* N = nije nastupio na turniru
* SR = omjer osvajanja *Grand Slam* turnira i učešća na njima
* K = kolo do kojeg je teniser stigao
* ČF = četvrtfinale
* PF = polufinale
* F = finale
* P = pobjeda, osvajanje turnira

## Također pogledajte 
* *100 najvećih tenisera svih vremena*

## Reference 
## Vanjski linkovi 
* Službeni sajt

Kategorija:Američki teniseri
Kategorija:Rođeni 1943.
Kategorija:Umrli 1993.
Kategorija:Pobjednici US Opena
Kategorija:Biografije, Richmond (Virginia)